બ્લોગજગતમાં એક વર્ષ પૂરું થયાના ખૂબ ખૂબ અભિનંદન. મારા તરફથી અને ભૂપેન્દ્ર ભોજક(મારા પતિ) તરફથી પણ. બ્લોગમાં આપને સતત ઉત્સાહપ્રેરક અભિપ્રાયો આપ્યા એવું આપ લખો છો પણ મને યાદ આવે છે તે પ્રમાણે મેં બ્લોગ શરૂ થયાને થોડા સમય બાદ એક તેજીને ટકોરો જેવી આપની ખામી દર્શાવતી મેઇલ કરેલી( ડરતાં ડરતાં કારણ બાપુ ખરાને આપ). આપનો પ્રથમ બ્લોગ સ્વોર્ડ ઓફ રાજપૂત મારા ધ્યાનમાં આવેલો પણ તેમાં પ્રતિભાવ કેવી રીતે આપવો તે સમજ નહોતી પડી. અને એકવાર વાંચતા તમારા બીજા બ્લોગ ‘કુરુક્ષેત્ર’ વિશે જાણ થઇ. તેમાં આપના પરિચય ઉપર ધ્યાન ગયું અને થયું કે આ તો માણસાના મારા વતન અને જન્મસ્થળના ગામની બાજુના.( ત્યાં મારે બહુ ઓછું રહેવાનું થયું છે પણ બાપુઓના સ્વભાવની જાણકારી હતી) છતાં આપના લખાણમાં કંઇક દમ છે એવું લાગતાં એક મને ના ગમતી બાબત માટે ધ્યાન દોરતી મેઇલ કરેલી. અને આપ તે સૂચનને હકારાત્મક લઇને આગળ વધ્યા. અને બીજા વર્ષે પણ આ રીતે આગળ વધો તેવી શુભકામના.